**Sajtóközlemény**

Azonnal közölhető, korlátozás nélkül felhasználható
***Kiadja****:* Budapesti Kommunikációs és Üzleti Főiskola
Budapest, 2015.07.17.

***További információk:*** Kubik Elvira, +36209163206, elvira@kubikelvira.com

**Pótfelvételi nyíltnap a BKF Művészeti Képzésein**

Augusztus 5-én, egy nap erejéig **megnyílnak** a **műhelyek** a Budapesti Kommunikációs és Üzleti Főiskola Rózsa és Rottenbiller utcai campusán, és az érdeklődők bekukkanthatnak **Magyarország legnagyobb** művészeti felsőoktatási intézményének képzéseibe.Azoknak, akik nem jutottak be a normál felvételi eljárás során a megcélzott szakra vagy most határozták el, hogy továbbtanulnak, a pótfelvételi egy újabb esély, hogy elkezdhessék felsőfokú tanulmányaikat. A jelentkezés határideje augusztus közepe.

A BKF Művészeti képzései **egyedülállóan széles palettát** kínálnak a felvételizőknek: a két művészeti intézetben – Alkalmazott Művészeti Intézet, Médiaművészeti Intézet – **12 alapszak** és **8 mesterszak** várja a hallgatókat. Idén a most először induló **Animáció mesterszak**unk és **két szakirányú továbbképzésünk** is bemutatkozik a nyílt nap keretében: megismerhetik a **Belsőépítész tervezőművész** és a **Divat- és luxusmárka-menedzsment** szakokat.

A valódi mester-tanítvány kapcsolatra és team munkára épülő, gyakorlatorientált oktatási struktúra alapját a **neves hazai** és **nemzetközi szakemberek**ből álló **oktatói gárda**, valamint a **legmodernebb technológiákkal, szoftverháttérrel, magas technikai felszereltséggel működő műhelyek, műtermek** adják.

Az augusztus 5-ei nyíltnap keretében az általános pótfelvételi tájékoztatáson túl **Túry György dékán** és **Baráth Hajnal művészeti rektorhelyettes** bemutatja a képzéseket, kitérve az elmúlt év hallgatói sikereire is: többek között a BKF szervezésében megvalósuló Országos Művészeti Diákköri Konferencián elért eredményekre, Puskás Marcell Pro Arte aranyérmére, Animáció szakosaink és a filmes terület hallgatóinak fesztiválsikereire, vagy Simon Balázs animációs klipjére, amely nagy sikert aratott a nemzetközi porondon.

A BKF nyíltnapon a szakok **oktatói** és **hallgatói** a Rózsa és Rottenbiller utcai műhelyekben mutatják be a főiskolán zajló izgalmas munkát. Itt nemcsak a képzésekről kapunk részletes és szubjektív tájékoztatást, hanem a **főiskola hangulatába** is belekóstolhatunk. A hallgatók prezentációiból kirajzolódik, hogy **milyen az élet a BKF-en**: milyenek a tanárok, a műhelyek, az eszközkészlet, a technika, a felszereltség, és hogy mivel is foglalkoznak az egyes szakokon.

**Ebben az évben is** lehetőséget biztosítunk a pótfelvételi nyíltnapon arra, hogy az érdeklődők bemutathassák **portfólió**jukat tanárainknak, akik **személyes segítséget** nyújtanak a **szakválasztással** kapcsolatban, hogy mindenki megtalálhassa a hozzá legközelebb álló művészeti területet és képzési formát.

**Időpont:** 2015. augusztus 5., szerda, 16.00

**Helyszín:** BKF Rózsa utcai Campus, 1077 Budapest, Rózsa utca 4-6.

**Képzési területek:**

**Alapszakok (hat féléves képzés):**

* Animáció
* Design- és művészetelmélet
* Elektronikus ábrázolás
* Fotográfia
* alkotói fotográfus specializáció
* fotóriporter specializáció
* divatfotó specializáció
* Kameraman
* Képi ábrázolás
* Kézműves
* textilművesség specializáció
* kerámia specializáció
* öltözék és kiegészítő specializáció (divattervezés)
* Környezetkultúra
* Környezetprezentáció / enteriőr és környezettervezés specializáció
* Média design
* Mozgóképkultúra és médiaismeret alapszak
* mozgóképkészítő specializáció
* Televíziós műsorkészítő
* Tervezőgrafika alapszak

**Mesterszakok (négy féléves képzés):**

* Animáció *(ÚJ!)*
* Belsőépítész környezettervező művész
* Design- és művészetmenedzsment
* Divat- és textiltervezés
* divattervezés specializáció
* textiltervezés specializáció
* Filmoperatőr művész
* Formatervező művész
* Mozgóképművész
	+ animációs mozgóképtervező specializáció
	+ író, - dramaturg specializáció
	+ kreatív producer specializáció
	+ vágó specializáció
	+ műsorkészítő specializáció
* Tervezőgrafika alapszak

**Szakirányú továbbképzések:**

* Belsőépítész tervezőművész
* Digitális szobrászat
* Divat- és luxusmárka-menedzsment

***European Film School*** (EFS)

A BKF-en alapított nemzetközi filmes iskola neves szakember gárdája egyedülálló oktatási programot nyújt *cinematograpy* szakán, ahol megtanulhatják a hallgatók mindazt, amit a filmkészítésről tudni kell!

***A Budapesti Kommunikációs és Üzleti Főiskoláról***

*A Budapesti Kommunikációs és Üzleti Főiskola Magyarország legnagyobb művészeti képzési portfolióval rendelkező felsőoktatási intézménye. A BKF-en  2 karon, 4 fő képzési területen (kommunikáció, üzlet, turizmus, művészet) folyik képzés. A folyamatosan bővülő magyar és angol nyelvű képzési kínálatban jelenleg 31 alapszak, 15 mesterszak, 27 szakirányú továbbképzés, és 13 felsőoktatási szakképzés közül válogathatnak a főiskola iránt érdeklődők. A BKF-nek jelenleg több mint 7000 hallgatója van, akik 2011-től már nemcsak a fővárosban, hanem Hódmezővásárhelyen, a főiskola Regionális Tudásközpontjában is folytathatják tanulmányaikat. Az intézmény 2001 óta meghatározó és folyamatosan növekvő szereplője a hazai felsőoktatásnak. Képességfejlesztő tréningrendszere egyedülálló itthon. Tevékenysége elismeréseként 2011-ben és 2012-ben is elnyerte a Superbrands védjegyet. A BKF jelenleg 91 külföldi intézménnyel tart fent partneri kapcsolatot 27 országban. A 2009-ben indult művészeti képzéseken jelenleg 12 alap- és 8 mesterszak közül választhatnak a leendő hallgatók. A Művészeti képzések partnere többek között a Walt Disney Company, az Europa Design Hungary Zrt., Nanushka, az Origo Film Studio, a Lengyel Intézet, az Iparművészeti Múzeum, az MTVA.*